Mauro De Mauro
<s>Mauro De Mauro (6. septembar 1921 - nestao 16. septembra 1970) bio je italijanski novinar, najpoznatiji po istraživačkom radu vezanom uz neke od najvećih skandala Prve republike, kao i nikada razjašnjenom nestanku koji se tradicionalno pripisuje Sicilijanskoj mafiji.</s>

<s>De Mauro je odrastao u uglednoj ljekarskoj porodici, a u ranoj mladosti se opredijelio za fašizam, postavši članom vladajuće Nacionalne fašističke partije.</s><s>Nakon kapitulacije 1943. godine se sa najtvrdokornijim fašistima priključio režimu Italijanske Socijalne Republike uspostavljenom na sjeveru zemlje pod njemačkom okupacijom.</s><s>Tamo je postao članom paravojnih formacija koje su se borile protiv antifašističkih partizana, uključujući zloglasnu Decimu MAS koju je vodio "crni princ" Julio Valerio Borghese.</s><s>De Mauro je na kraju rata 1945. zarobljen u Milanu, ali je uspio pobjeći iz zatvora te se pod lažnim imenom naseliti u Napulju.</s><s>Godine 1948. je na sudu oslobođen optužbe za sudjelovanje u masakru u Ardeantinskim jamama koji su fašisti bili izveli u Rimu 1944. godine.</s>

<s>De Mauro je pod novim imenom nekoliko godina radio kao novinar za razne sicilijanske listove.</s><s>Usprkos svoje fašističke prošlosti, zaposlio se u L'Ora, palermskim novinama u vlasništvu Italijanske komunističke partije.</s><s>Tamo se iskazao kao jedan od vrhunskih novinara, pišući članke u kojima je temeljito razotkrivao ne samo aktivnosti tamošnje Mafije, nego i njenu blisku povezanost sa vladajućom Demokršćanskom strankom.</s><s>Godine 1962. je u svome članku prvi objavio detaljnu kartu svih mafijaških porodica na Siciliji.</s><s>Tomaso Buscetta, mafijaški vođa koji će kasnije postati pentito (pokajnik), je tvrdio da je De Mauro u tom trenutku "postao hodajući leš".</s>

<s>Nedugo pred nestanak je De Mauro za račun svog prijatelja, uglednog sineasta Francesca Rosija, počeo istraživati slučaj Enrica Mattei, uticajnog političara i privrednika poginulog u nikad razjašnjenoj zrakoplovnoj nesreći nekoliko godina ranije.</s><s>Svojim kolegama je rekao da "ima senzaciju koja će uzdrmati temelje Italije".</s><s>Vjeruje se da su u pitanju bila ili otkrića o Mafiji, ili o Matteiju, ili o neuspjelom neofašističkom puču koga je 1970. godine planirao izvesti njegov bivši ratni drug Borghese.</s><s>De Mauro je 16. septembra 1970. godine nestao, a pokušaji da ga se nađe nisu dali ploda.</s><s>Vjeruje se da je bio likvidiran od strane Mafije, bilo samoinicijativno bilo za račun korumpiranih političara i stranih vlada koje su htjele zataškati pravu pozadinu Matteijeve smrt.</s>

<s>Okolonosti vezane uz De Maurov nestanak su prikazane u dokumentarnim segmentima Rosijevog filma Il caso Mattei.</s>

<s>Vanjske veze
 , Ordine dei Giornalisti di Sicilia, February 15, 2006
 Mauro De Mauro , Ordine dei Giornalisti della Lombardia</s>

<s>Italijanski novinari
Žrtve ubistva</s>

